**ПРЕДЛОГ О Д Л У К Е**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Др Марија Марковић, кандидаткиња за избор у звање *доцент* на Департману за педагогију за ужу научну област Педагогија (*Школски систем* и *Педагошка превенција поремећаја у понашању*), научним радом се бави од 2007. године, када је уписала докторске студије на Одељењу за педагогију Филозофског факултета у Београду и након чега почиње са публиковањем својих првих радова. Свакако, највећи научни и истраживачки резултат и допринос кандидаткиње др Марије Марковић предстaвља докторска дисертација "*Улоге у вршњачком насиљу и школски успех ученика*", под менторством ванредног професора проф. др Вере Спасеновић, коју је одбранила на Филозофском факултету Универзитета у Београду, 04.12.2015. године.

Научно-истраживачка активност кандидаткиње др Марије Марковић резултирала је објављивањем монографије (М42 – 1 рад) и већег броја научних и стручних радова објављених у педагошким часописима, зборницима радова и саопштењима на научним скуповима у земљи и иностранству (М14 – 1 рад, 24 – 4 рада; М33 – 3 рада; М44 – 2 рада; М45 – 1 рад; М51 – 3 рада; М53 – 4 рада). Кандидаткиња др Марија Марковић је учествовала на седам међународних и националних научних скупова у земљи и иностранству из области педагошких наука. Објављени радови кандидаткиње третирају проблематику школске и социјалне педагогије, превасходно могућности побољшања постојеће школске праксе у погледу важних и актуелних педагошких питања.

Кандидаткиња Марија Марковић је ангажована као истраживач на пројекту *Одрживост идентитетa Србa и нaционaлних мaњинa у погрaничним општинaмa источне и југоисточне Србије* (179013), који се изводи нa Универзитету у Нишу – Мaшински фaкултет, a финaнсирa гa Министaрство зa нaуку и технолошки рaзвој Републике Србије.

Увидом у досадашње ангажовање, објављене теоријско-емпиријске радове, саопштења на међународним и домаћим скуповима, може се закључити да кандидаткињa има смисла за научно-истраживачки рад, да располаже компетeнцијама значајним за научно проучавање педагошких проблема и самосталну реализацију теоријских и емпиријских истраживања у оквиру педагошке науке.

На основу наведене аргументације кандидаткињи др Марији Марковић **даје се позитивна оцена** за остварене резултате у научно-истраживачком раду.

У Нишу, Управник департмана за педагогију

10.5.2016. године Проф. др Бисера Јевтић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ О Д Л У К Е**

# О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Др Марија Марковић, кандидаткиња за избор у звање *доцент* на Департману за педагогију за ужу научну област Педагогија (*Школски систем* и *Педагошка превенција поремећаја у понашању*) је од 2008. године, када је први пут изабрана у звање асистента, била значајно ангажована у погледу развоја наставе и других делатности Филозофског факултета у Нишу.

У досадашњем раду др Марија Марковић је била ангажована у развоју наставе и других делатности факултета кроз: редовно извођење часова вежби; учествовање у изради испитних тестова и спровођењу испита; обављање консултација; учествовање у извођењу припремне наставе за пријемне испите; учествовање у комисијама за припрему и реализацију пријемних испита; учествовање у комисијама за рангирање кандидата на пријемним испитима; иновирање наставног процеса применом активних метода рада; развијање кооперативних облика наставног рада; увођење и развој континуираног вредновања и оцењивања писаних и усмених одговора студената и остварених предиспитних обавеза; припреми и изради материјала за акредитацију и реакредитацију студијских програма Департмана за педагогију.

На основу предочених чињеница Веће департмана за педагогију даје **позитивну оцену** резултата које је др Марија Марковић постигла **у развоју наставе и других делатности високошколске установе.**

У Нишу, Управник Департмана за педагогију

10.5.2016. године Проф. др Бисера Јевтић

\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ О Д Л У К Е**

# О ОЦЕНИ РЕЗУЛТАТА ПЕДАГОШКОГ РАДА КАНДИДАТА

Др Марија Марковић, кандидаткиња за избор у звање *доцент* на Департману за педагогију за ужу научну област Педагогија (*Школски систем* и *Педагошка превенција поремећаја у понашању*), наставним радом на Филозофском факултету у Нишу се успешно бави од 2008. године.

У осмогодишњем раду на Департману за педагогију, поред предмета за које је бирана – *Предшколска педагогија*, *Школска педагогија*, изводила је часове вежби и на другим предметима: *Прогрaми предшколског вaспитaњa, Школски систем, Увод у професију, Теорије морaлног вaспитaњa, Методикa рaдa предшколског педaгогa, Методика рада школског педагога, Основи социјaлне педaгогије, Педaгошки сaветодaвни рaд*, *Педагогија* (на нематичним департманима), *Истраживања у педагогији, Педагошка превенција поремећаја у понашању* и *Андрагогија.*

Током досадашњег радa у звању асистента, др Марија Марковић је испољила високе педагошке квалитете, научну, стручну и професионалну компетентност. Kандидаткиња је активно радила на иновирању и унапређивању квалитета наставног рада кроз примену интерактивне наставе, као и кроз креативност у примени разноликих иновативних поступака, чиме је значајно допринела модернизацији и већој ефикасности наставе.

У досадашњим студентским евалуацијама кандидаткиња је у више наврата оцењивана највишим оценама.

Имајући у виду наведене чињенице Веће департмана за педагогију **даје позитивну оцену за резултате педагошког рада**  др Марије Марковић.

У Нишу, Управник Департмана за педагогију

10.5.2016. године Проф. др Бисера Јевтић

\_\_\_\_\_\_\_\_\_\_\_\_\_\_\_\_\_\_\_\_\_\_\_